English: I'm conscious of time, and not having much of it to go through everybody's comments, but thank you to everybody who has taken part. I know that you have been lobbied to attend and to take part in this debate, and you would do it anyway because it's so important. So, thank you very much - and to all the committee members, past and present, who have showed such enthusiasm in this regard. Thank you to the Cabinet Secretary for all of her comments. It is reassuring to hear that you are putting this at the front of the political agenda, and I guess what I was trying to say about the music in education plans was not to try and be - I don't know what the word was - churlish, but, if the recommendations were refused, obviously as a committee, we need to go through them in fine detail to understand how we can progress them. It's reassuring to hear, therefore, that that's going to be considered within the feasibility study so that we can understand, if it's not going to be directly one responsibility within Government, as per your education Cabinet Secretary role, how that could potentially look by engaging with experts in the field. That's all I think I and others are concerned about - to understand how a plan would work and how we can involve the best people in Wales in relation to making that happen. So, I look forward to hearing, by the end of the year, the task and finish group's recommendations, as well as continuing discussions with regard to the £2 million also. I think it's really worth emphasising the fact that the OECD have said that, though, about creative learning through the arts, because if we're going to be - . Lots of the comments here have said about how we want to mainstream, how we want to ensure that this is a skills agenda - if we can show to the world that it's being utilised through our education systems, that is one way, if nothing else, to be able to do that. So, I welcome that work as well. To turn to the other Assembly Members briefly, I know that Suzy Davies - . Thank you - you've left the committee now, but thank you for your valuable input, and I'm sure it will help you as an education portfolio spokesperson. You mentioned the expert advice. That was very, very useful, and I hope that's something that the Welsh Government can consider as part of the feasibility study for the arm's-length body, because without - . We were constantly going back to the music professionals to tell us how they thought our ideas were progressing, and I think that's something I'd like to do in future committee inquiries. And you said as well that it cannot be left to cash-strapped councils to take this on, and I think that's basically why we came to the conclusion that we did. Co-production, of course, is incredibly important, because, of course, we can set the national strategic direction, but it's people who understand on the ground how music services operate that are key here. Lee Waters, thank you for your contributions as well during the committee. I valued the fact that you said that it was a difficult issue and that we had taken our time to look at this decisively. It wasn't something I thought we should rush through, because, of course, we could have said very popular things to some people, but that would have been very difficult to operate. For example, if we had made it statutory, then what would that have said of other services? That's the controversial issue that we have to face here today. I personally agree with you in relation to the WLGA. They may be talking more progressively now with the Cabinet Secretary, but, when they came in to give evidence, they didn't seem to know what was happening with the recommendations. Perhaps this whole debate has livened them up somewhat; I hope that is what has happened in this regard. Just briefly on the endowment, just before I finish, I think that it's worth probably mentioning here in this debate that I met with the community foundation. They have a wealth of experience in relation to the endowment funds, and they haven't yet been utilised in relation to Anthem, as far as I understand it, so it might be good to engage with them - if they have that skill base already here in Wales, we should utilise it. I haven't got any more time; I'm seeing the red system up there. Thank you to Rhianon - I know you are passionate about this area - and to Nick Ramsay and Dr Dai Lloyd, who all took part in this debate this afternoon. It just shows how important this issue is, and I hope that we can see change on the ground so that our families and our children of the future will all be able to take part in music services and they'll have the same stories to tell - some of them not to be told in this room - of their times on various orchestras or dance companies, so that they can show future generations how important this is for them.
Welsh: Rwy'n ymwybodol o'r amser, ac nad oes llawer ohono i fynd drwy sylwadau pawb, ond diolch i bawb sydd wedi cymryd rhan. Gwn eich bod wedi cael eich lobïo i fynychu a chymryd rhan yn y ddadl hon, ac y byddech yn gwneud hynny beth bynnag oherwydd ei fod mor bwysig. Felly, diolch yn fawr iawn - ac i holl aelodau'r pwyllgor, yn y gorffennol a'r presennol, sydd wedi dangos cymaint o frwdfrydedd ynglŷn â hyn. Diolch i Ysgrifennydd y Cabinet am bob un o'i sylwadau. Mae'n galonogol clywed y byddwch yn rhoi hyn ar flaen yr agenda wleidyddol, ac nid ceisio bod yn - nid wyf yn gwybod beth oedd y gair - surbwch oeddwn i yn yr hyn y ceisiwn ei ddweud am y cynlluniau cerddoriaeth mewn addysg, ond os cafodd yr argymhellion eu gwrthod, yn amlwg, fel pwyllgor, mae angen inni fynd drwyddynt yn fanwl iawn i ddeall sut y gallwn eu symud yn eu blaen. Mae'n galonogol clywed, felly, fod hynny'n mynd i gael ei ystyried yn yr astudiaeth ddichonoldeb fel y gallwn ddeall, os nad yw'n mynd i fod yn un cyfrifoldeb uniongyrchol o fewn y Llywodraeth, o ran eich rôl fel Ysgrifennydd y Cabinet dros addysg, sut y gallai edrych o bosibl trwy ymgysylltu ag arbenigwyr yn y maes. Dyna'r cyfan rwyf fi ac eraill yn poeni amdano rwy'n credu - deall sut y byddai cynllun yn gweithio a sut y gallwn gynnwys y bobl orau yng Nghymru mewn perthynas â sicrhau bod hynny'n digwydd. Felly, rwy'n edrych ymlaen at glywed, erbyn diwedd y flwyddyn, beth yw argymhellion y grŵp gorchwyl a gorffen, yn ogystal â pharhau trafodaethau o ran y £2 filiwn hefyd. Rwy'n credu fodd bynnag ei bod hi'n werth pwysleisio'r ffaith bod yr OECD wedi dweud hynny am ddysgu creadigol drwy'r celfyddydau, oherwydd os ydym yn mynd i fod - . Mae llawer o'r sylwadau yma wedi nodi sut rydym am brif ffrydio, sut rydym am sicrhau bod hon yn agenda sgiliau - os gallwn ddangos i'r byd ei fod yn cael ei ddefnyddio drwy ein systemau addysg, mae honno'n un ffordd, yn anad dim arall, o allu gwneud hynny. Felly, rwy'n croesawu'r gwaith hwnnw yn ogystal. I droi at Aelodau eraill o'r Cynulliad yn fyr, gwn fod Suzy Davies - . Diolch i chi - rydych wedi gadael y pwyllgor erbyn hyn, ond diolch ichi am eich cyfraniad gwerthfawr, ac rwy'n siŵr y bydd yn eich helpu fel llefarydd y portffolio addysg. Soniasoch am y cyngor arbenigol. Roedd hwnnw'n ddefnyddiol iawn a gobeithio ei fod yn rhywbeth y gall Llywodraeth Cymru ei ystyried fel rhan o'r astudiaeth ddichonoldeb ar gyfer y corff hyd braich, oherwydd heb - . Roeddem yn gyson yn dychwelyd at y gweithwyr cerddoriaeth proffesiynol i ddweud wrthym sut roeddent yn credu bod ein syniadau'n datblygu, ac rwy'n credu bod hynny'n rhywbeth yr hoffwn ei wneud mewn ymchwiliadau pwyllgor yn y dyfodol. Ac fe ddywedoch chi hefyd na allwn ei adael i gynghorau sy'n brin o arian ysgwyddo'r gwaith, a chredaf yn y bôn mai dyna pam y daethom i'r casgliad hwn. Mae cydgynhyrchu'n hynod o bwysig, wrth gwrs, oherwydd gallwn osod y cyfeiriad strategol cenedlaethol, ond y bobl sy'n deall ar lawr gwlad sut y mae gwasanaethau cerddoriaeth yn gweithredu sy'n allweddol yma. Lee Waters, diolch i chi am eich cyfraniadau yn ogystal ag yn ystod y pwyllgor. Roeddwn yn gwerthfawrogi'r ffaith ichi ddweud ei fod yn fater anodd a'n bod wedi cymryd amser i edrych arno'n benderfynol. Nid oedd yn rhywbeth y credwn y dylem ei ruthro, oherwydd gallem fod wedi dweud pethau poblogaidd iawn wrth rai pobl, ond byddai hynny wedi bod yn anodd iawn ei weithredu. Er enghraifft, pe baem wedi'i wneud yn statudol, beth fyddai hynny wedi'i ddweud am wasanaethau eraill? Dyna'r mater dadleuol sy'n rhaid inni ei wynebu yma heddiw. Yn bersonol, rwy'n cytuno â chi mewn perthynas â CLlLC. Efallai eu bod yn siarad yn fwy cadarnhaol bellach gydag Ysgrifennydd y Cabinet, ond pan ddaethant i roi tystiolaeth, nid oedd yn ymddangos eu bod yn gwybod beth oedd yn digwydd gyda'r argymhellion. Efallai fod yr holl ddadl hon wedi'u bywiogi rywfaint; rwy'n gobeithio mai dyna sydd wedi digwydd yn y cyswllt hwn. Yn fyr ar y gwaddol cyn imi orffen, credaf ei bod yn werth nodi yma yn y ddadl hon fy mod wedi cyfarfod â'r sefydliad cymunedol. Mae ganddynt gyfoeth o brofiad mewn perthynas â'r cronfeydd gwaddol, ac nid ydynt wedi cael eu defnyddio eto mewn perthynas ag Anthem yn ôl yr hyn a ddeallaf, felly gallai fod yn werth ymgysylltu â hwy - os oes ganddynt y sylfaen sgiliau honno yma yng Nghymru eisoes, dylem ei defnyddio. Nid oes gennyf amser ar ôl; rwy'n gweld y system yn goch i fyny acw. Diolch i Rhianon - gwn eich bod yn teimlo'n angerddol ynglŷn â'r maes hwn - ac i Nick Ramsay a Dr Dai Lloyd a gymerodd ran yn y ddadl hon y prynhawn yma. Mae'n dangos pa mor bwysig yw hyn, ac rwy'n gobeithio y gallwn weld newid ar lawr gwlad fel bod ein teuluoedd a'n plant yn y dyfodol i gyd yn gallu cymryd rhan mewn gwasanaethau cerddoriaeth ac y bydd ganddynt yr un straeon i'w hadrodd - a gwell peidio ag adrodd rhai ohonynt yn yr ystafell hon - am eu hamser gyda cherddorfeydd amrywiol neu gwmnïau dawns, fel y gallant ddangos i genedlaethau'r dyfodol pa mor bwysig yw hyn iddynt.